Linnahotell  Vaadake ka www.kaptanhotels.com  Kuurort: Alanya  Kõik hinnas  Hinnad leiate lehekülje lõpust.     Ainus 5* hotell Alanya linnas. Grand Kaptan asub linnakeskusest 4 km ida pool mere ääres. Heatasemeline hotell pakub mitmekesiseid puhkamis- ja sportimisvõimalusi. Sobib eriti kõigile, kes soovivad puhata 5* tasemel ja samas siiski omada kerget võimalust linnakeskusesse hulkuma minna. Keskusesse saab vaevatult mööda rannateed  tihedalt liikuvate bussidega, mis peatuvad kõikjal, kus käe tõstate. Sellele lisaks on hotellist 6 korda päevas kindlatel kellaaegadel (hommikul kella 9:00-st kuni õhtul 11:45-ni) tasuta transfeer keskusesse.  Grand Kaptan koosneb peahoonest ja kõrvalhoonest. Mõlemad hooned on sellel talvel renoveeritud. Kummagi hoone juures on bassein.  Grand Kaptani vabaajajuhid pakuvad nn. pehmet (see tähendab mitte väga pealetükkivat) päevast ja õhtust meelelahutust.    Rand:  Oma rand teisel pool teed. Randa pääseb mööda tunnelit. Lamamistoolid ja päikesevarjud tasuta. Tasuta antakse ka rannarätik, selle vahetuse eest tuleb iga kord maksta 1 euro. Rannas on veespordikeskus (veesuusad, langevarju- ja banaanisõit, skuutrid).  Basseinid:  Kummagi hoone juures on bassein. Peahoone laguunitüüpi basseinis on mitu  mullivanni ja istun-vees-basseinibaar. Lastebassein on eraldi. Kõrvalhoone basseinis on mitu liumäge lastele. Tervisekeskus, vaba aeg ja sport:  Hotellis on tervisekeskus sauna, türgi sauna ja massaažisalongiga (lisatasu eest).   Tasuta teenused: jõusaal ▪ lauatennis   Tasulised teenused: piljard ▪ tennis   Lastele:  Liumäed ▪ laste  mänguväljak ▪ miniklubi 4-12-aastastele lastele ▪ lapsehoidmiseteenus (lisatasu eest)    Restoranid, baarid ja õhtune meelelahutus:  Pearestoranis pakutakse 3 korda päevas einet rootsi lauas. Vahelduseks võib õhtusöögi reserveerida grill- või Vahemere restorani. Pealelõunal pakutakse kooki ja kergeid suupisteid. Lisatasu eest on võimalik tellida jäätist, erinevaid kohvisid, importalkoholi ja värskelt  pressitud mahlu. Lisatasu eest on ka suupisted rannas, minibaari joogid ja toidu tuppa tellimine. Tutvuge hoolikalt hotelli poolt antud infolehega!  Hotellis on: rannabaar ▪ rannarestoran ▪ vitamiinibaar ▪ katusebaar ▪ disko  Teenused:  Rahavahetus ▪ juuksur ▪ juveelikauplus ▪ kauplused ▪ internetikohvik ▪ pesula ▪ konverentsiruumid ▪ auto- ja jalgrattarent ▪ tasuta buss 6 korda päevas keskusesse. ▪ arst väljakutsel ▪  televiisori- ja videosalong  Toad:  Kahes 6-korruselises hotellihoones (liftid on olemas!) on kokku 412 tuba: 272 peahoones ja 140 uues tiivas. Peahoones on 8 ühendatavat tuba ja 4 tuba puuetega klientidele. Uues tiivas on ka peretube. Tavatoad on avarad, neil kõigil on rõdu. Tubades on 1 lai ja 1 kitsas voodi või 2 voodit ja tugitool-diivan. Tuppa mahub pere 2 lapsega.  Peahoone tubades on internetiühendus, laptoppi saab laenutada.  Tubades on: SAT-TV ▪ telefon ▪ seif (lisatasu eest) ▪ minibaar ▪ täispikkusega peegel ▪ veekeetja koos tee- ja kohvipakkidega (tasuta) ▪ kliimaseade (peahoones tsentraalne, uues tiivas individuaalselt kontrollitav). Vannitoas on vann ▪ WC ja föön.    Hinnad:  Teid huvitava reisi hinna leidmiseks valige sobiv kuu. Tabelis on kõigepealt reisipaketi hind inimese kohta reiside kaupa, siis lisamaksud ja soodustused.  Hinnas on:  ▪ Lend Tallinn-Antalya-Tallinn  ▪ Lennujaamatransfeerid  ▪ Majutus kaheses tavatoas  ▪ Kõik hinnas teenus.  Hinnale lisandub:  ▪ Viisa. Eesti ja halli passi  omanikele maksab viisa 15 dollarit või 10 eurot, punase Vene passi omanikele 20 dollarit (makstakse sularahas piiril)  ▪ Kindlustus (soovi korral)